Colocasia

Ny Colocasia dia vondron-karazana zavamaniry mamony, ao amin' ny fianakaviana Araceae, teratany any Azia Atsimo-Atsinanana sy any amin' ny Zana-kôntinenta Indiana. Ny karazana sasany dia ambolena betsaka sy maniry tsara any amin' ny faritra trôpikaly sy sobtrôpikaly hafa. Miendrika lela lefona na sary fo sy misy savoka ny raviny ary tsy mitazona rano: ny ranonorana dia mikoriana haingana eo amin' ny velarany.  Misy karazany eo anelanelan' ny 10 sy 20 ity vondron-karazana ity. Ny Colocasia esculenta (saonjo) sy ny Colocasia gigantea ary ny Colocasia antiquorum no karazana tena fantatra.Ny saonjo dia Zavamaniry manafika any amin' ny tany mando manamorona ny morontsirak' ny Gulf Coast any Etazonia, izay mandrahona ny hampikisaka ny zavamaniry teratany any amin' ny tany mando.

 Fampifangaroana 
vignette|224x224px|Alocasia macrorrhiza
Mora afangaro amin' ny Alocasia ny Colocasia. Vondron-karazana roa mitovitovy endrika izy ireo. Miavaka ny Alocasia amin' ny raviny manjelanjelatra sy manondro ambony ary tohanan' ny "vatany" hita maso. Mifanohitra amin' izany ny Colocasia izay manana ravina tsy manjelatra sady miondrika ary maniry mivondrona eo ambonin' ny vodiny izay amin' ny ankapobeny milevina ambanin' ny tany.

 Karazana 
Misy karazany eo anelanelan' ny 10 sy 20 ity vondron-karazana ity.

 Colocasia affinis Schott
 Colocasia antiquorum, (anantsaonjo) indraindray heverina ho mitovy amin' ny C. esculenta (saonjo).
 Colocasia boyceana Gogoi & Borah
 Colocasia esculenta (L.) Schott - saonjo
 Colocasia fallax Schott
 Colocasia fontanesii Schott
 Colocasia formosana Hayata
 Colocasia hassanii H.Ara
 Colocasia konishi Hayata
 Colocasia kotoensis Hayata
 Colocasia lihengiae C.L.Long & K.M.Liu
 Colocasia mannii Hook.f.
 Colocasia menglaensis J.T.Yin, H.Li & Z.F.Xu
 Colocasia oresbia A.Hay
 Colocasia tonoimo A.Hay

 Fanamarihana 
vignette|206x206px|Leucocasia gigantea
ankavia|vignette|216x216px|Alocasia macrorrhizos
Ny zana-bondrona misaraka ao anatin' ny foko Colocasiae dia misy karazana iray, izay nantsoina taloha hoe Colocasia gigantea: Leucocasia gigantea (Blume) Hook.f. na Caladium giganteum Blume. Ny Colocasia indica (Lour.) Kunth (saonjombia) dia heverina ankehitriny fa ny Alocasia macrorrhizos (L.) G. Don.

 Jereo koa 

 Alocasia
 Leucocasia